Irena Mulamuhić

Irena Mulamuhić, rođena 14. augusta 1945. u Bosanskom Brodu, jest bosanskohercegovačka pozorišna i filmska glumica.

 Biografija 
Glumu je diplomirala 1979. na Filozofskom fakultetu u Sarajevu (odsjek scenske umjetnosti - gluma i teatrologija). 
Prvi profesionalni angažman dobila je u Pozorištu mladih 1969. u Sarajevu, gdje je provela deset godina. Nakon toga prelazi u Narodno pozorište Sarajevo gdje je radila trideset godina. Odigrala je preko stotinu uloga, u teatru, na televiziji, filmu i radio Sarajevu.
Poseban i značajan rad u opkoljenom Sarajevu bio je u prvoj ratnoj premijeri "Sklonište", zatim predstavama Harisa Pašovića "Alkestis", «Svileni bubnjevi», «U zemlji posljednjih stvari», «Opera D,Arte» i u jednoj od najznačajnijih predstava opkoljenog Sarajeva "Čekajući Godoa" u režiji Susan Sonntag. Sarađivala je sa režiserima Jurislavom Korenićem, Miroslavom Belovićem, Tomislavom Durbešićem, Želimirom Oreškovićem, Tadeuš Mincem, Draganom Jovićem, Miloš Šamijem, Alešom Kurtom, Dinom Mustafićem, Sulejmanom Kuposovićem, Gradimirom Gojerom i Selmom Spahić.
Dobitnica je mnogih nagrada u Bosni i Hercegovini i bivšoj Jugoslaviji.

Ostvarila je značajnije uloge u predstavama:
 Mirandolina (Mirandolina)
 Pipi duga čarapa (Pipi)
 Vlast (Gospa Mica)
 Laža i Paralaža (Jelica)
 Ženski orkestar (Suzan Delisje)
 Venecijanka (Orija)
 Bjegunica (Monodrama)
 Ljubavi Georga Washingtona (Marta)
 Čekajuću Godoa (Estragon)
 Pucanje duše (Rabija)
 Gabrina (Orlando Furiozo)

 Filmografija 
 Polenov prah
 Autogram
 Odluka
 Veliki talenat 
 Živa zemlja
 Tale
 Mrtvo lišće
 Snijeg
 U zemlji krvi i meda

 Nagrade 
 Najbolja mlada glumica za ulogu Pipi u predstavi "Pipi duga čarapa" na drugim pozorišnim igrama BiH u Jajcu (1972)
 Dvije nagrade udruženja dramskih umjetnika
 Nagrada za ulogu Jelice u predstavi Jovana Sterije Popovića «Laža i paralaža» na šestim pozorišnim igrama u Jajcu (1976)
 Za najbolju žensku ulogu na glumačkim susretima u Nišu, povelja grada Niša za film Nikole Stojanovića «Polenov prah» kao i specijalna diploma za isti film u Puli (1974)
 Glumica godine na Radio Sarajevu (1977)
 Nagrada za životno djelo "Adem Ćejvan" za ukupan doprinos teatarskoj umjetnosti (2020)
 Plaketa Narodnog Pozorišta Sarajevo za doprinos umjetničkom stvaranju NPS-a (2022)

 Reference 

 Vanjski linkovi 

Kategorija:Bosanskohercegovačke glumice
Kategorija:Biografije, Brod
Kategorija:Rođeni 1945.
Kategorija:Živi ljudi